《咏雪》
宋代·刘攽

朔雪三冬暮，同云万里间。昊天还质素，长路失幽艰。

舞急低仍还，吹多去复还。增高元稍稍，投隙故閒閒。

积卤输盐浦，飘沙聚玉关。怒涛狂振海，叠巘坐移山。

喜厚犹多积，憎繁讵得删。旗幡高卷野，尘壒密通阛。

点缀林芳乱，装褫石藓斑。户斜遗尺剑，窗缺置连环。

圭璧衣裳会，闾阎米粟颁。折篁终不屈，乔树顿堪攀。

纨洁裁歌扇，珈明耸髻鬟。运筹思巧历，语异叱神奸。

冻笔无由捉，强弓不易弯。雁号随雀瞀，龙蛰并鱼鳏。

坎辟威权厉，阳芽势力孱。晦冥愁运促，温燠怆时悭。

畛域通三壤，涂泥洎百蛮。暝鸡矜喔喔，宵犬事籋籋。

踠足伤骐骥，迷群失鹭鹇。制书思籀颉，议巧谢倕般。

蚊翼腾空曲，芝英擢野菅。藩篱容月魄，轩陛绝人寰。

感物徒酸鼻，明心肯汗颜。露肌寒得胗，直指冻成裤。

檐罅风号劲，炉灰火逗殷。猎狂怀塞漠，渔乐记江湾。

饮乏枯瓢弃，磨稀古铁顽。莫欺东郭履，不愧半通纶。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。